CELEX: C2005/193/08
Language: el
Date: 2005-08-06 00:00:00
Title: Απόφαση του Δικαστηρίου (δεύτερο τμήμα), της 16ης Ιουνίου 2005, στις συνεκδικασθείσες υποθέσεις C-462/03 και C-463/03 (αιτήσεις του Bundesvergabeamt για την έκδοση προδικαστικής αποφάσεως): Strabag AG, Kostmann GmbH κατά Österreichische Bundesbahnen (Δημόσια έργα — Οδηγία 93/38/EΟΚ — Τομείς ύδατος, ενέργειας, μεταφορών και τηλεπικοινωνιών — Έννοιες «εκμεταλλεύσεως» και «διαθέσεως» δικτύων με σκοπό την παροχή στο κοινό υπηρεσίας στον τομέα των σιδηροδρομικών μεταφορών — Έργα σιδηροδρομικών υποδομών)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 16ης Ιουνίου 2005
   στις συνεκδικασθείσες υποθέσεις C-462/03 και C-463/03 (αιτήσεις του Bundesvergabeamt για την έκδοση προδικαστικής αποφάσεως): Strabag AG, Kostmann GmbH κατά Österreichische Bundesbahnen (1)
   
   (Δημόσια έργα - Οδηγία 93/38/EΟΚ - Τομείς ύδατος, ενέργειας, μεταφορών και τηλεπικοινωνιών - Έννοιες «εκμεταλλεύσεως» και «διαθέσεως» δικτύων με σκοπό την παροχή στο κοινό υπηρεσίας στον τομέα των σιδηροδρομικών μεταφορών - Έργα σιδηροδρομικών υποδομών)
   (2005/C 193/08)
   Γλώσσα διαδικασίας: η γερμανική
   Στις συνεκδικασθείσες υποθέσεις C-462/03 και C-463/03, με αντικείμενο αιτήσεις εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Bundesvergabeamt (Αυστρία) με απόφαση της 27ης Οκτωβρίου 2003, η οποία περιήλθε στο Δικαστήριο στις 4 Νοεμβρίου 2003, στο πλαίσιο της δίκης Strabag AG (C-462/03), Kostmann GmbH (C-463/03) κατά Österreichische Bundesbahnen, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, R. Silva de Lapuerta, R. Schintgen, Γ. Αρέστη και J. Klučka δικαστές, γενικός εισαγγελέας: P. Léger, γραμματέας: R. Grass, εξέδωσε στις 16 Ιουνίου 2005 απόφαση με το ακόλουθο διατακτικό:
   Όταν μια αναθέτουσα αρχή που ασκεί μία από τις δραστηριότητες στις οποίες αναφέρεται ειδικώς το άρθρο 2, παράγραφος 2, της οδηγίας 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών, σχεδιάζει, κατά την άσκηση της εν λόγω δραστηριότητας, να συνάψει σύμβαση υπηρεσιών, έργων ή προμηθειών, ή να οργανώσει διαγωνισμό, η εν λόγω σύμβαση ή ο εν λόγω διαγωνισμός διέπεται από τις διατάξεις της οδηγίας αυτής.
   
      (1)  ΕΕ C 21 της 24.01.2004.